CELEX: 32016D1751
Language: da
Date: 2016-09-20 00:00:00
Title: Rådets afgørelse (EU) 2016/1751 af 20. september 2016 om indgåelse på Den Europæiske Unions vegne af ændringsprotokollen til aftalen mellem Det Europæiske Fællesskab og Fyrstendømmet Andorra om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger

1.10.2016   
            
            
               DA
            
            
               Den Europæiske Unions Tidende
            
            
               L 268/38
            
         RÅDETS AFGØRELSE (EU) 2016/1751
   af 20. september 2016
   om indgåelse på Den Europæiske Unions vegne af ændringsprotokollen til aftalen mellem Det Europæiske Fællesskab og Fyrstendømmet Andorra om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 115, sammenholdt med artikel 218, stk. 6, litra b), og artikel 218, stk. 8, andet afsnit,
   under henvisning til forslag fra Europa-Kommissionen, og
   under henvisning til udtalelse fra Europa-Parlamentet (1),
   ud fra følgende betragtninger:
   
               (1)
            
            
               I overensstemmelse med Rådets afgørelse (EU) 2016/242 (2) blev ændringsprotokollen til aftalen mellem Det Europæiske Fællesskab og Fyrstendømmet Andorra om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger undertegnet den 12. februar 2016 med forbehold af ændringsprotokollens senere indgåelse.
            
         
               (2)
            
            
               Teksten til ændringsprotokollen, der er resultatet af forhandlingerne, afspejler på behørig vis Rådets forhandlingsdirektiver, idet den tilpasser aftalen til den seneste udvikling på internationalt plan vedrørende automatisk udveksling af oplysninger, nemlig den globale standard for automatisk udveksling af oplysninger om finansielle konti på skatteområdet, som er udarbejdet af Organisationen for Økonomisk Samarbejde og Udvikling (OECD). Unionen, dens medlemsstater og Fyrstendømmet Andorra har deltaget aktivt i arbejdet i OECD's globale forum med henblik på at støtte udviklingen og gennemførelsen af denne standard. Teksten til aftalen, som ændret ved ændringsprotokollen, er retsgrundlaget for gennemførelsen af den globale standard i forbindelserne mellem Den Europæiske Union og Fyrstendømmet Andorra.
            
         
               (3)
            
            
               Den Europæiske Tilsynsførende for Databeskyttelse er blevet hørt i overensstemmelse med artikel 28, stk. 2, i Europa-Parlamentets og Rådets forordning (EF) nr. 45/2001 (3).
            
         
               (4)
            
            
               Ændringsprotokollen bør godkendes på Unions vegne —
            
         VEDTAGET DENNE AFGØRELSE:
   Artikel 1
   Ændringsprotokollen til aftalen mellem Det Europæiske Fællesskab og Fyrstendømmet Andorra om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger, godkendes herved på vegne af Den Europæiske Union.
   Teksten til ændringsprotokollen er knyttet til denne afgørelse.
   Artikel 2
   1.   Formanden for Rådet giver på Unionens vegne den notifikation, der er omhandlet i artikel 2, stk. 1, i ændringsprotokollen (4).
   2.   Kommissionen underretter Fyrstendømmet Andorra og medlemsstaterne om denotifikationer, der er modtaget i medfør af artikel 1, stk. 1, litra d), i aftalen mellem Den Europæiske Union og Fyrstendømmet Andorra om den automatiske udveksling af oplysninger om finansielle konti med henblik på forbedring af efterretteligheden vedrørende international beskatning, som følger af ændringsprotokollen.
   Artikel 3
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 20. september 2016.
      
         
            På Rådets vegne
         
         I. KORČOK
         
            Formand
         
      
   
   
      (1)  Udtalelse af 9.3.2016 (endnu ikke offentliggjort i EUT).
   
      (2)  Rådet afgørelse (EU) 2016/242 af 12. februar 2016 om undertegnelse på Den Europæiske Unions vegne af ændringsprotokollen til aftalen mellem Det Europæiske Fællesskab og Fyrstendømmet Andorra om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger (EUT L 45 af 20.2.2016, s. 10).
   
      (3)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EUT L 8 af 12.1.2001, s.1).
   
      (4)  Datoen for ændringsprotokollens ikrafttrædelse offentliggøres i Den Europæiske Unions Tidende på foranledning af Rådets Generalsekretariat.